मिर्चपुर में नंदी बाड़े की शुुरुआत
नारनौंद | मिर्चपुरके लोगों ने गांव में नंदी बाड़े की शुरुआात की है। कुछ दिन पहले गांव के लोगों ने सरपंच सत्यवान उर्फ सत्तू के साथ मिलकर एक बैठक की। इसमें गांव में घूम रहे आवारा पशुओं से होने वाली परेशानी से निजात कैसे मिले पर विस्तार से चर्चा की गई। विचार विमर्श के बाद गांव में ही एक नंदी बाड़ा खोलने का फैसला लिया गया। गांव में बेकार पड़ी पीएचसी की बिल्डिंग की चारदीवारी को ठीक करवाकर उसमें गांव के सभी आवारा पशुओं को रोकने का प्रबंध किया गया। इनके रखरखाव के लिए एक सेवक ग्राम पंचायत तथा दूसरा किसानों ने अपने खर्च पर रखा। नंदी बाड़े में एक गाय ने एक बछड़े को जन्म दिया। इस मौके पर कमेटी प्रधान कृष्ण शर्मा उप प्रधान मा. जिले सिंह ने ग्रामीणों के साथ गाय की पूजा कर लड्डू बांटे। पंचायत कमेटी ने नंदी बाड़े के लिए सरकार से अनुदान की मांग की। इस अवसर पर बलवान, रमेश कुमार, अनिल, मा. दयानंद, मा. कर्मवीर सिंह सुरेश कुमार आदि ग्रामीण मौजूद थे।
bho_Deva hin_Deva